CELEX: 62021CN0517
Language: mt
Date: 2021-08-20 00:00:00
Title: Kawża C-517/21: Talba għal deċiżjoni preliminari mressqa mil-Landesgericht Korneuburg (l-Awstrija) fl-20 ta’ Awwissu 2021 – Laudamotion GmbH vs TG, QN, AirHelp Germany GmbH

22.11.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 471/27
            
         
      Talba għal deċiżjoni preliminari mressqa mil-Landesgericht Korneuburg (l-Awstrija) fl-20 ta’ Awwissu 2021 – Laudamotion GmbH vs TG, QN, AirHelp Germany GmbH
      (Kawża C-517/21)
      (2021/C 471/34)
      Lingwa tal-kawża: il-Ġermaniż
      
         Qorti tar-rinviju
      
      Landesgericht Korneuburg
      
         Partijiet fil-kawża prinċipali
      
      
         Rikorrent: Laudamotion GmbH
      
         Konvenuti: TG, QN, AirHelp Germany GmbH
      
         Domandi preliminari
      
      
                  1)
               
               
                  L-Artikolu 3(2)(a) tar-Regolament (KE) Nru 261/2004 li jistabbilixxi regoli komuni dwar il-kumpens u l-assistenza għal passiggieri fil-każ li ma jitħallewx jitilgħu u ta’ kancellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (1) għandu jiġi interpretat fis-sens li dan ir-regolament japplika għal passiġġier li jagħmel ir-reġistrazzjoni online iżda li ma jippreżentax ruħu fil-post tar-reġistrazzjoni fil-ħinijiet speċifikati f’din id-dispożizzjoni?
               
            
                  2)
               
               
                  Fid-dawl tas-sentenza Sturgeon et (2), id-dispożizzjonijiet meħuda flimkien tal-Artikolu 5 u tal-Artikolu 7 tar-Regolament Nru 261/2004 għandhom jiġu interpretati fis-sens li l-passiġġier – jekk it-trasportatur tal-ajru effettiv ma jistax jeżenta ruħu fis-sens tal-Artikolu 5(3) ta’ dan ir-regolament – għandu dritt għal kumpens jekk
                  
                              —
                           
                           
                              it-titjira tilħaq id-destinazzjoni finali b’mill-inqas tliet sigħat ta’ dewmien,
                           
                        
                              —
                           
                           
                              kien ċar diġà qabel l-imbarkazzjoni li t-titjira kienet ser tilħaq id-destinazzjoni finali b’mill-inqas tliet sigħat ta’ dewmien, u
                           
                        
                              —
                           
                           
                              il-passiġġier ma jippreżentax ruħu għall-imbarkazzjoni ta’ din it-titjira?
                           
                        Jekk ir-risposta għat-tieni domanda tkun fl-affermattiv:
               
            
                  3)
               
               
                  Dan japplika wkoll fil-każ li l-passiġġier jipprenota, mingħajr l-involviment tat-trasportatur tal-ajru effettiv, titjira alternattiva li permezz tagħha huwa jasal f’ajruport ieħor, li jservi l-istess belt jew reġjun (Artikolu 8(3) tar-Regolament Nru 261/2004) bħat-titjira inizjalment ipprenotata, b’biss dewmien ħarir meta mqabbel mal-ħin tal-wasla fid-destinazzjoni finali normalment previst għat-titjira inizjalment ipprenotata?
                  Jekk ir-risposta għat-tieni domanda tkun fl-affermattiv:
               
            
                  4)
               
               
                  Dan japplika wkoll fil-każ li l-passiġġier, fuq talba tiegħu, jiġi ttrasferit mit-trasportatur tal-ajru effettiv lejn titjira alternattiva li permezz tagħha huwa jilħaq id-destinazzjoni finali tiegħu iktar kmieni milli kieku kien jagħmel bit-titjira inizjalment ipprenotata affettwata minn dewmien, iżda madankollu iktar tard milli kieku wasal fl-imsemmija destinazzjoni kif previst fil-kuntest tat-tijira inizjalment ipprenotata (u fejn it-titjira li għaliha ġie ttrasferit il-passiġġier ma kellhiex, hija nnifisha, “dewmien twil”)?
               
            
         (1)  ĠU Edizzjoni Speċjali bil-Malti, Kapitolu 7, Vol. 8, p. 10
      
         (2)  Sentenza tad-19 ta’ Novembru 2009, C-402/07 u C-432/07, EU:C:2009:716.